cyanic-selkie/wikianc huggingface dataset:
יורם ארבל
כשדר ספורט
מ-1994 עד 1999 שידר ארבל בערוץ 2 את המשחק המרכזי של הליגה הבכירה בכדורגל, באמצעות חברת הפקות עצמאית שהקים. בנוסף, הגיש את תוכנית סיכום המחזור השבועית של הערוץ - "הדקה ה-91". ב-4 בנובמבר 1995, במהלך תוכנית, שידר ארבל מבזק חדשות מיוחד שבו דיווח על ההתנקשות ביצחק רבין. ארבל, אשר היה הראשון לדווח על האירוע, הגדיר בתוכנית "כך היה" את השידור הזה כרגע החשוב בקריירה הטלוויזיונית שלו. בסוף שנות ה-90 היה ממקימי אתר האינטרנט ONE העוסק בספורט, שנקרא בתחילה גם "הדקה ה-91" על שם תוכנית סיכום המחזור שהגיש.
במאה ה-21
לאחר ירידתה של הדקה ה-91 ומעברן של זכויות השידור לערוץ הספורט, המשיך ארבל גם בעשור הראשון של המאה ה-21 לשדר אירועי ספורט מרכזיים ולהפיק אותם באמצעות חברת ההפקות שבבעלותו, ביניהם משחקי ליגת העל בכדורסל, משחקי ליגת האלופות, משחקי נבחרת ישראל בכדורגל ועוד. כמו כן, הפיקה החברה בבעלותו בשנים 1999–2007 את התוכנית "מי רוצה להיות מיליונר" בהגשת ארבל, אשר זכתה בפרס בשנת 2000 בקטגוריית תוכניות שעשועון. התוכנית שודרה תחילה בערוץ 2 אצל הזכיינית "רשת", ומספר שנים לאחר מכן עברה לערוץ 10.
במרץ 2011 עורר סערה כשהקדיש חלק משידור משחק כדורגל בין נבחרת ישראל לנבחרת לטביה לענת קם, באומרו: "יש בחורה שעשתה שטות גדולה והיא יושבת מאז במעצר בית, היא אוהבת כדורגל ואנחנו ננסה להקדיש לה חלק מהשידור הזה". לאחר מספר דקות התנצל בשידור על דבריו, ואמר: "אם השתמע מדבריי שאני תומך במעשה שלה, אני מתנצל". בעקבות האירוע הושעה על ידי הנהלת ערוץ 10 ליומיים. באותה שנה התארח (כזמר) בהופעתם של התפוחים ב"פסטיבל הגרוב".
בשנת 2012 שב ארבל לערוץ 1 לאחר 22 שנות נתק, ושידר את אירועי הספורט בערוץ וביניהם את אולימפיאדת 2012 בלונדון. בנובמבר 2013 הופסקה עבודתו בערוץ 1. כעבור תקופה קצרה חזר לשדר בערוץ הראשון. בה שידר את המשחק המרכזי בליגת העל בכדורגל וגם שידר את משחקי מונדיאל 2014. במקביל שידר את משחקי מכבי תל אביב ביורוליג בערוץ 10, ואת משחקי ליגת האלופות בערוץ הספורט. כאשר באותה עת הופנתה לעברו של ארבל ביקורת מעברם של מבקרי טלוויזיה ואוהדים הצופים בשידוריו על טעויות בזיהוי שחקנים ובפרטי מידע נוספים שהוא מוסר לצופה, חלקם טפלים וחלקם לא מדויקים. בעקבות ביקורות אלו לפני עונת 2014/15 הודח מתפקידיו כשדר בכל הערוצים בהם שידר עד אז. בראיונות לאורך השנים השיב ארבל למבקריו וטען כי טעויות הן דבר אנושי וכי הן נובעות בין היתר ממספר השידורים הרב בשנים אלה. ולאור לוח זמנים צפוף הנובעים מהמרחקים הארוכים שהשפיעו על איכות השידור במונדיאל בברזיל. עוד טען כי הפך מטרה נוחה לחיצי ביקורת בשל קנאתם של מבקריו בהצלחתו ובעובדה שמיצב עצמו לאורך השנים כשדרן הבכיר בישראל. בשנת 2015 יורם ארבל עבר לשדר את משחקי הליגה הספרדית בערוץ ONE. החל משנת 2017 הוא משדר משחקים בערוצי צ'רלטון במקביל לעבודתו בערוץ ONE.
במשחקי המונדיאל 2022 שידר ארבל שידורי אולפן של משחקי הכדורגל בהתאמה לציבור העיוורים וכבדי הראייה. במהלך שבא ביוזמת שר התקשורת, יועז הנדל, הספרייה המרכזית לעיוורים והפעיל החברתי אביחי שלי וארבל עצמו.
מסעדן וזמר
בשנת 2009 פתח ארבל חומוסייה בעיר רמת גן, אשר נושאת את השם "חומוס הללויה". ארבל הסביר כי רעיון פתיחת חומוסייה נולד עשרים שנה קודם לכן וכי הוא רואה בחומוס "גשר על מים סוערים" בין ישראל לבין שכנותיה. ב-2014 מכר את החומוסיה.
בשנת 2019 השתתף באלבום "זכרונות מהעתיד" של המפיק המוזיקלי עידו מימון כשהתארח בשיר "ידיים באוויר" לצד שאנן סטריט ונועם עמית.
בשנת 2022 השתתף בעונה השלישית של תוכנית המציאות "הזמר במסכה" בתור הצפרדע והודח ראשון מהתוכנית.
חיים אישיים
ארבל נשוי בשלישית, ואב לשניים. מתגורר בקיסריה.
ארבל ידוע באהדתו הרבה לקבוצת הכדורגל הפועל פתח תקווה.
יוסף (גוסטב) אשרמן
יוסף (גוסטב) אָשֶרְמַן (11 בספטמבר 1889 – 9 באוקטובר 1968) היה גינקולוג ישראלי, מנהל בית היולדות הקריה. על שמו תסמונת אשרמן.
קורות חיים
נולד ברוסוביצ'ה (Rosovice), עיירה קרובה לעיר דובז'יש (Dobříš) מרחק שעה נסיעה מהעיר פראג, צ'כיה היום ואז, אוסטרו-הונגריה בשנת 1889. למד רפואה באוניברסיטת קארל בפראג ובשנת 1913 קיבל תואר דוקטור לרפואה. במלחמת העולם הראשונה שירת כקצין רפואה בצבא אוסטרו-הונגריה (1914-18) והיה חבר ארגון "בר כוכבא" בפראג.
בשנת 1920 עלה לארץ ישראל. בארץ שימש תחילה רופא בעמק יזרעאל, ביבנאל ובגליל. התמחה ברפואת נשים, ניהל את מחלקת נשים ויולדות בבית החולים הדסה שברחוב בלפור בתל אביב, הקים וניהל בראשיתו את מערך טיפות חלב ומאוחר יותר הקים וניהל את בית היולדות בקריה. פעילותו המחויבת והמתמידה בתחום המיילדות, הפכה אותו לראש שירותי המיילדות והגינקולוגיה בעיר תל אביב.
אשרמן עסק בדברים רבים והיה חבר באגודות רבות; בין השאר היה נשיא בוגרי "בר כוכבא" בפראג בישראל, נשיא הסתדרות רופאי הנשים בישראל, חבר החברה האמריקאית לחקר העקרות, חבר החברות הגינקולוגיות הצרפתית והברזילאית, חבר הקולגיום הבינלאומי של רופאים מנתחים, סגן נשיא חברות הפריה הבינלאומית, ציר בקונגרסים מדעיים בניו יורק, צרפת, אמסטרדם ונאפולי. הוא מונה לפרופסור אורח באוניברסיטה העברית בירושלים.
אשרמן פרסם עשרות מאמרים רפואיים. בין השאר תיאר תסמונת הנושאת שמו, תסמונת אשרמן, ובה הצטלקויות והידבקויות ברחם עקב גרידה, אשר אמנם תוארה לראשונה על ידי רופא גרמני (פריש) בשנת 1894 אך זכתה לאפיון בעקבות שני מאמרים של אשרמן בשנים 1948 ו-1950. חתן פרס סולד לרפואה והיגיינה ציבורית לשנת ,1960 (פרס כבוד).
משנת 1921 היה נשוי למלכה בת משה שמואל וילנר. שנולדה וגדלה בשכונת נוה צדק. השניים היו הורים לבת, נינה, שנישאה לסופר השואה הנודע יחיאל די-נור.
מתלמידיו: פרופ' נדב סופרמן, ד"ר חיים אברבנאל וד"ר יהודה אריה אברמוביץ, שניהל במשך שנים רבות את בית החולים הדסה (תל אביב).
בשנת 1965 נפטרה במפתיע אשתו, מלכה. אשרמן התגורר בתל אביב, ובשנה האחרונה לחייו בהרצליה, שם נפטר ב-1968, בגיל 79. נקבר לצידה של מלכה רעייתו, בבית העלמין נחלת יצחק. על שמו רחוב בתל אביב.
חצצת בלוטות הרוק
חצצת בלוטות הרוק (באנגלית: Sialolithiasis, המכונה גם אבנים בבלוטות הרוק; המונח נגזר מן המילים היוונית sialon (רוק) ו-lithos חצץ (תצורת רבים)) הוא סוג של מסה קשה, דמוי אבן, הנוצר בתוך איבר או צינור בתוך הגוף. חצץ זה עשוי בדרך כלל ממלחים מינרליים, וסוגים אחרים של חצץ כוללים אבני שקדים ואבנים בכליות. חצצת בלוטות הרוק מתייחס להיווצרות של חצץ בתוך בלוטת הרוק.
הגדרה
חצצת בלוטות הרוק היא מצב שבו מסה מוגדרת או חצץ נוצרים בבלוטות הרוק לרוב בצינור בלוטת תת-הלסת התחתונה (באנגלית: Submandibular gland). באופן פחות נפוץ, חצץ זה יכול להופיע בבלוטת מצד האוזן (באנגלית: parotid gland), או לעיתים רחוקות עלול להופיע בבלוטת תת-הלשון (באנגלית:sublingual gland ).
סיווג
ניתן לחלק את אבני הרוק על פי הבלוטה שבה הם נוצרים. כ-85% מהאבנים מתרחשות בבלוטת תת-הלסת התחתונה, ובין 5-10% מתרחשות בבלוטת מיצד האוזן. ב -0% -5% מהמקרים, בלוטת תת-הלשון או בלוטת הרוק הזעירה מושפעת. בעוד שלרוב הבלוטות הקטנות לא נפגעות, חצץ בלוטות הרוק מופיע יותר בבלוטות הקטנות כמו ברירית הפה וברירית השפתית העליונה.
סימנים וסימפטומים
הסימפטומים השכיחים ביותר הם כאבים ונפיחות בבלוטות הרוק הנגועה, ששניהם הולכים ומחריפים כאשר ישנו גירוי ותגובה של הרוק, למשל מראה, מחשבה, ריח וטעם של מזון או במצב של רעב או לעיסה. מצב שכזה ידוע גם כ"תסמונת הארוחה" וכתוצאה מכך עלולה להיווצר דלקת או זיהום בבלוטה. חצצת בלוטות הרוק עשויה להתפתח גם בשל נוכחותם של זיהומים כרוניים הקיימים בבלוטות, התייבשות (למשל שימוש בפנוטיאזינים), תסמונת שגרן ו / או עלייה ברמות סידן מקומיות, אך במקרים רבים הגורם לא ידוע. אם חצץ נוצר בצינורית המנקזת את הרוק מבלוטת הרוק לתוך הפה, הרוק יהיה לכוד בבלוטה. זה עלול לגרום לנפיחות ודלקת של הבלוטה, דבר שיגרום לכאבים רבים. דלקת של בלוטת הרוק נקראת sialadenitis. עם זאת, חצץ אינה הסיבה היחידה לכך שבלוטת הרוק עשויה להיות חסומה ולגרום ל"תסמונת הארוחה". מחלות בבלוטת הרוק, עלולות להתרחש גם עקב היצרות צינורית, גופים זרים, וריאציות אנטומיות או מומים במערכת הצינור המובילה לחסימה מכנית הקשורה בקיפאון הרוק בצינור. חצץ זה עשוי להיות רדיופאקיות (באנגלית: Radiodensity), כלומר הן יופיעו ברדיוגרפיה או בקרני רנטגן, שם הן לא יהיו גלויות ברדיוגרפים (אם כי חלק מההשפעות שלהן על הבלוטה עדיין עשויות להיות גלויות). הסימנים והתסמינים משתנים ותלויים במידה רבה בשאלה, האם חסימת הצינורית מלאה או חלקית, וכמה לחץ נוצר בתוך הבלוטה. התפתחות הזיהום בבלוטה משפיעה גם על הסימנים והתסמינים. לעיתים נדירות, כאשר האבנים נוצרות בבלוטות הרוק הקטנות, בדרך כלל תופיע רק נפיחות מקומית קלה בתצורת קשריר ורגישות.
אבחון
האבחון נעשה בדרך כלל על פי היסטוריה אופיינית ובדיקה גופנית. אבחון ניתן לאשר על ידי רנטגן (80% ממקרי חצצת בלוטות הרוק גלויים ברנטגן), על ידי sialogram (בעברית: צילום בלוטות הרוק), או על ידי אולטרה סאונד.
טיפול
חצצת בלוטות הרוק מטופלת בדרך כלל על ידי הסרת החצץ/אבן, וישנן כמה טכניקות שונות זמינים. לעיתים רחוקות, הסרת בלוטת תת-הלסת התחתונה עשויה להיות הכרחית במקרים של היווצרות חוזרת של החצץ/אבן. כמה מאפשרויות הטיפול שיש כיום הם:
אפידמיולוגיה
חצצת בלוטות הרוק היא תופעה נפוצה המהווה כ -50% מכלל המחלות המתרחשות בבלוטות הרוק הגדולות וגורמות לתסמינים בכ -0.45% מכלל האוכלוסייה. אנשים בגילאי 30–60 וזכרים נוטים יותר לפתח חצצת בלוטות הרוק. שכיחות חצצת בלוטות הרוק באוכלוסייה הכללית היא כ -1.2% על פי רישומי התמותה לאחר המוות, אך שכיחות האבנים הללו הגורמות לתסמינים היא כ -0.45% באוכלוסייה הכללית. חצצת בלוטות הרוק אחראית על כ 50% מכל המחלות המתרחשות בבלוטות הרוק הגדולות, ובשיעור של 66% בקרב מחלות חסימתיות של בלוטות הרוק. חצצת בלוטות הרוק נפוצה פי שניים אצל גברים ביחס לנשים. טווח הגילאים הנפוץ ביותר שבו הם מתרחשים הוא בין 30 ל -60, והם דיי נדירים אצל ילדים.
טוליוס
Tullius
הארגון העולמי לקניין רוחני
הארגון העולמי לקניין רוחני (באנגלית: The World Intellectual Property Organization, בראשי תיבות: WIPO; בצרפתית: L'Organisation mondiale de la propriété intellectuelle, בראשי תיבות: OMPI) הוא סוכנות מיוחדת של האומות המאוחדות לעודד פעילות יצירתית ולקדם את השמירה על הקניין רוחני בעולם. הארגון נוסד בשנת 1967 וחברות בו 193 מדינות. הארגון מפקח על יישומן של 24 אמנות בינלאומיות. מטה הארגון נמצא בז'נבה, שווייץ. המנהל הכללי של הארגון הוא מר פרנסיס גרי.
היסטוריה
הארגון שקדם ל-WIPO היה BIRPI (בצרפתית: Bureaux Internationaux Réunis pour la Protection de la Propriété Intellectuelle "הסוכנות הבינלאומית להגנת קניין רוחני"), אשר הוקם בשנת 1893 כדי ליישם את אמנת ברן לשמירה על יצירות ספרותיות ואומנותיות וכן את אמנת פריז לשמירה על קניין תעשייתי.
תורת ההוכחות
תורת ההוכחות היא ענף בלוגיקה מתמטית החוקר את מושג ההוכחה הפורמלית, באופן שאינו תלוי בתוכנו של טיעון, אלא במבנה שלו ושל ההוכחה בלבד.
הארגון העולמי לקניין רוחני
היסטוריה
WIPO נוסד באופן רשמי בחתימת אמנה המייסדת את הארגון העולמי לקניין הרוחני (נחתמה בסטוקהולם ב-14 ביולי 1967 ותוקנה ביום 28 בספטמבר 1979). סעיף 3 לאמנה קובע כי WIPO שואף "לקדם את שמירת הקניין הרוחני בעולם". בשנת 1974 הפך הארגון לסוכנות מיוחדת באומות המאוחדות. מדינת ישראל חתמה על אמנת ה-WIPO בחודש אפריל, 1970 ובכך הצטרפה לארגון.
תורת ההוכחות
הוכחות פורמליות
המערכת המתמטית שבמסגרתה בונים הוכחות פורמליות כוללת שפה מעל אלפבית סופי, קבוצת משפטים בני ניסוח, קבוצת אקסיומות, וקבוצת כללי היסק. בדרך-כלל דורשים שקבוצת האקסיומות, קבוצת המשפטים בני הניסוח, וקבוצת האקסיומות יהיו כריעים - כלומר שיהיה ניתן לבדוק בזמן סופי אם משפט הוא בר ניסוח, אקסיומה או תוצאה של כלל היסק על משפטים נתונים.
הארגון העולמי לקניין רוחני
היסטוריה
שלא כמו סוכנויות אחרות באו"ם, ל-WIPO מקורות תקציבים משמעותיים שאינם תלויים בתרומות מן המדינות החברות בארגון. על פי התחזית לשנת 2006, יותר מ-90% מהכנסות הארגון (כ-500 מיליון פרנק שווייצרי) יבואו מגביית אגרות על ידי הסוכנות הבינלאומית (International Bureau) מכוח מערכות הרישום של קניין רוחני שהיא מנהלת.
תורת ההוכחות
הוכחות פורמליות
כלל ההיסק הנפוץ ביותר הוא מודוס פוננס - ידוע שמערכת ההוכחה הבנויה על הלוגיקה הפסוקית וכלל ההיסק היחיד שלה הוא מודוס פוננס היא מערכת שלמה.
Flo
Flo היא להקת בנות בריטית המורכבת מהזמרות: טלה קווארסמה, ג'ורג'ה דאגלס ורנה דאונר. הלהקה הוקמה בשנת 2019 והוחתמה על חוזה הקלטות עם חברת התקליטים איילנד רקורדס. הלהקה הוציאה את סינגל הבכורה שלה, "Cardboard Box", שזכה לפופולריות ברשתות החברתיות. הסינגל נכלל במיני-אלבום הראשון שלה, The Lead (2022). הצלחת המיני-אלבום הובילה את הלהקה לזכות בפרס המוזיקה הבריטית לשנת 2023, והפכה ללהקת הבנות הראשונה שזוכה בפרס.
הארגון העולמי לקניין רוחני
ביקורת
בשנות השמונים, לנוכח המצב הקיים ב-WIPO, החליטה ארצות הברית לקדם את האינטרסים שלה על ידי החלפת הפורום לקבלת החלטות ופנתה להסכם כללי על תעריפים ומסחר (General Agreement on Tariffs and Trade), הידוע יותר בשם "הסכם גאט"ט" ואשר מאוחר יותר התפתח לארגון הסחר העולמי, שם יכלו המדינות המתועשות לקבוע טוב יותר את סדר היום. במסגרת ארגון הסחר העולמי נכרת "הסכם על היבטי מסחר של זכויות קניין רוחני".
Flo
קריירה
FLO הוקמה בשנת 2019. קווארסמה ודאונר הכירו זו את זו לאחר שנפגשו בלימודים בבית הספר לתיאטרון יאנג סילביה וגילו את דאגלס מסרטוני השירה שלה בעמוד האינסטגרם שלה. ב-24 במרץ 2022, הוציאו את סינגל הבכורה שלהן, "Cardboard Box", אשר הופק על ידי מפיק התקליטים הבריטי MNEK, בהוצאת חברת התקליטים איילנד רקורדס. לאחר כחודש, יצאה לאור גרסה אקוסטית של הסינגל. ביולי 2022, הוציאו את הסינגל השני שלהן "Imature" הכולל וידאו הקליפ הנלווה אליו. ב-8 ביולי 2022, הוציאו את מיני-אלבום הבכורה שלהן, The Lead. לאחר מכן, הוציאו את הסינגל, "Summertime". בהמשך, הפוצה גרסה מורחבת למיני-אלבום שלהן The Lead בספטמבר 2022, לצד סינגל נוסף הנקרא, "Not My Job".
Slow Attack
"Slow Attack" הוא אלבום הסולו השלישי של הזמר הבריטי ברט אנדרסון שיצא ב-2 בנובמבר 2009.
Flo
קריירה
ב-6 באוקטובר 2022, הופיעה הלהקה בתוכנית אירוח ; הופעת בכורתן בטלוויזיה. לאחר מכן, עשו את הופעת בכורתן בטלוויזיה בממלכה המאוחדת בתוכנית האירוח, Later... with Jools Holland.
Slow Attack
אלבומו השלישי של אנדרסון, מהווה המשך לרוח אלבומיו הקודמים, יחד עם זאת שונה האלבום מאלבומו הקודם Wilderness ומתאפיין בעיבודים תזמורתיים. האלבום מהווה שיתוף פעולה חדש של אנדרסון עם המוזיקאי לאו אברהמס. במהדורה היפנית של האלבום, צורפה גרסת כיסוי לשירו של ג'ורג' האריסון "With You, Within You" שהוקלט במקור על ידי חברי להקת החיפושיות, ולשירו של פרינס "When Doves Cry".
תורת ההוכחות
הוכחות פורמליות
הבעיה ה-24 של הילברט - בעיה שהילברט כתב לעצמו ולא פרסם, עסקה ביכולת למיין הוכחות שונות ולהעדיף אחת על פני חברתה.
Slow Attack
כחלק ממסע קידום האלבום, העלה אנדרסון כמה משיריו בגרסאות גולמיות לאתר YouTube, וכן ראיון וסרטון לאתרו הרשמי.
הארגון העולמי לקניין רוחני
ביקורת
חלק ניכר מעבודת WIPO נעשית בוועדות הקבועות בארגון: הוועדה הקבועה לפטנטים (Standing Committee on Patents – SCP), הוועדה הקבועה לזכויות יוצרים וזכויות דומות (Standing Committee on Copyright and Related Rights – SCCR), הוועדה המייעצת על אכיפה (Advisory Committee on Enforcement- ACE), והוועדות הבין - ממשלתית (Intergovernmental Committee – IGC) על גישה למשאבים גנטיים, ידע מסורתי ופולקלור וקבוצת העבודה על רפורמה של אמנת שיתוף הפעולה בפטנטים.
בחודש אוקטובר 2004 הסכים WIPO לאמץ הצעה של ארגנטינה וברזיל ל"תוכנית לפיתוח ה-WIPO – מהצהרת ז'נבה לעתיד הארגון העולמי לקניין רוחני". הצעה זו נתמכת על ידי המדינות המתפתחות וארגונים חברתיים. מספר ארגונים חברתיים מנסחים אף טיוטת הצעה לאמנה על "גישה לידע" (Access to Knowledge – A2K).
ג'ורדנו ברונו
נעורים והשכלה :השנים 1548–1576
ברונו נולד ביישוב קטן, על המורדות הצפוניים של הר הגעש ווזוב, בקרבת העיר נולה, שהייתה שייכת אז לממלכת נאפולי. על שם מקום הולדתו, כונה גם ברונו נולנו או ברונו מִנולה. אביו היה חייל מקצועי בעל אמצעים דלים, בשם גיובאני ברונו. בגיל 14 גיאורדנו עזב את מקום מגוריו ועבר ללמוד בנאפולי, לוגיקה ודיאלקטיקה. בתקופה זו, אחד ממוריו קירב אותו ל. זו הייתה פילוסופיה אשר פרשה את כתביו של אריסטו דרך תורתו של הפילוסוף המוסלמי אבן רושד (Averroes). עיקרה של תורה זו הוא שהגיון ופילוסופיה עולים בתרומתם על ידע מבוסס אמונה. בשנת 1565, בהיותו בן 17, הצטרף ברונו למנזר הדומיניקני San Domenico Maggiore,בנאפולי. עם כניסתו למנזר השם פיליפו, בו הוטבל, שונה לג'ורדנו, על שם אחד המורים שלו, ג'ורדנו קריספו. ב־1572 הוסמך לכמורה, למרות שחלק מאבות המנזר ראו בדעותיו זרעים של כפירה. הוא חזר למנזר והשלים את לימודי התאולוגיה, אך מאוחר יותר ביטא את יחסו השלילי לכמה מעקרונות הנצרות ובמיוחד הערצת הקדושים והדוגמה של השילוש הקדוש. הוא כתב שלימודים אלה "היו בזבוז זמן וניסיון להפוך אותי מאדם חופשי לעבד למערכת טיפשית של הונאה". בתקופה זו התעמק ב"ספרים אסורים" ובאריאניזם, המטיל ספק באלוהותו של ישו, והתקרב לזרמים אשר נטו לשלילת דוגמ ת השילוש הקדוש.
ברונו, שהיה בעל זיכרון פנומנלי, כתב ספרים על דרכים שונות לשיפור הזיכרון. הוא התעניין בכתבים ההרמטיים, העוסקים באלכימיה, אסטרולוגיה ומאגיה. הוא היה בין הראשונים לאמץ את המודל ההליוצנטרי של קופרניקוס וגם הראשון אשר כתב כתבים פילוסופיים באיטלקית ולא בלטינית, כפי שהיה מקובל עד אז, בהשראת הכנסייה. גלילאו גליליי עשה זאת אחרי ברונו, אך לא התייחס כלל לחידוש שהונהג ע"י ברונו.
תקופת הנדודים: השנים 1577-1591
בשנת 1576 ברח מנאפולי מפני משפט על כפירה, אשר האינקויזיציה התכוונה לערוך לו, ועבר לרומא. יחד עם מעבר זה גם עזב את המסדר הדומיניקני. גם ברומא הוכן נגדו משפט ולכן החליט לעבור לז'נבה, באביב 1580. שם הצטרף לפקולטה לתאולוגיה ולזרם הקלוויניסטי. מספר חודשים לאחר מכן פרסם מנשר אשר הוקיע טעויות של תאולוג אחר, בן חסותו של ראש הכנסייה בז'נבה. ברונו נתבע על לשון הרע, הורחק מהאוניברסיטה ואולץ לחזור בו מההאשמות. מאוכזב מחוסר הסובלנות הקלוויניסטי, עבר לצרפת. בשנת 1579 הגיע לטולוז שבדרום צרפת, ושם עסק בהוראת פילוסופיה ושיפור הזיכרון. ב-1581, בעקבות התנגשויות אלימות בין קתולים לפרוטסטנטים בטולוז, עבר לפריז, בה נהנה מחסותם של פטרונים נכבדים, ביניהם המלך אנרי השלישי. הוא התפרסם בשל הדגמות של זיכרונו המעולה ואף פרסם מספר ספרים על אימון הזיכרון. היו גם מי שייחסו את זכרונו לכוחות כישוף.
בשנת 1583, עם החמרת העימותים הדתיים, עבר לאנגליה, לביתו של שגריר צרפת. בזכות כישוריו, היו לו גם מהלכים בחצרה של מלכת אנגליה, אליזבט הראשונה. היו שמועות, כי בין השנים 1583–1586 שימש ברונו כמרגל בנציגות הצרפתית בבריטניה אולם שמועות אלו לא בוססו מעולם.
בעת שהותו באנגליה פרסם כמה מכתביו החשובים, בהם "הדיאלוגים האיטלקיים", שכללו את החיבורים הקוסמולוגיים "Cena de le Ceneri" (ארוחת הערב של יום רביעי של האפר 1584), בו הציג את ראיתו על היקום, תוך הסתמכות על תורתו ההליוצנטרית של קופרניקוס. אך באותו חיבור גם הציג בצורה סרקסטית את אנשי האקדמיה באנגליה. קטע זה בא, כנראה, כתגובה לסרוב לתת לו משרת הוראה באוקספורד או בכל אוניברסיטה אחרת, למרות שהיה בידו מכתב המלצה מאנרי השלישי, מלך צרפת. באנגליה הוא פרסם גם את חיבורו "De l'infinito Universo et Mondi" ("על היקום האינסופי והעולמות" 1584), בו טען כי הכוכבים, הנראים בשמים הם שמשות, היקום הוא אינסופי ומכיל עולמות רבים. כמו כן, הוא טען כי ישנם גזעים תבוניים רבים ביקום. בדיאלוגים הללו לעג ברונו לדת והציג את מעשי הנסים המתוארים בהן כטריקים דוגמת קסמי הבמה בתיאטרון. בנוסף, לעג לפרופסורים האנגלים על קבעון מחשבתם וגישתם האריסטו טליאנית.
בשנת 1585 חזר לפריז. בעקבות טענותיו נגד התפיסה המדעית של אריסטו, ופרסומיו המכפישים נגד, מתמטיקאי קתולי, סר חינו בעיני פטרוניו. בינתיים, גם האווירה בפריס השתנתה, אחרי שהמלך אנרי השלישי חידש את מלחמת הדת נגד ההוגנוטים. בשנת 1586, ברונו הכפיש באחד מכתביו את המצאתו של מורדנטה "המצפן הדיפרנציאלי", ונגרר למריבה אלימה. הוא איבד את אהדת תומכיו בצרפת ועבר לגרמניה.
אחרי שהיה קצרה בווירצברג, עבר למרבורג, לשהיה ארוכה יותר, אך גם שם נכנס לעימות עם רקטור האוניברסיטה ואלץ לעזוב. הוא התקבל לאוניברסיטת ויטנברג, שם הרצה במשך שנתיים על תורת אריסטו ועל שיפור הזיכרון. בשנת 1588 הפך לבלתי רצוי בעיני עמיתיו הפרופסורים. לכן, באותה שנה, עבר לפראג, בה שאף לקבל את חסותו של רודולף השני לבית הבסבורג. שם נשאר במשך ששה חודשים, במהלכם פרסם מספר חיבורים בנושא מנמוניקה ומתמטיקה. את חיבוריו אלה הקדיש לרודולף השני. ההקדשות עצמן היוו מנשר לטובת חופש המחשבה וסובלנות דתית. במשך זמן קצר היה מורה באוניברסיטת הלמשטדט בצפון גרמניה, אך גם משם הורחק, אחרי מות פטרונו, כאשר הוקע על ידי מנהיג מקומי של הכנסייה הלותרנ ית. בשנת 1590 נסע לפרנקפורט, אשר היה מרכז שוקי ספרים באותם ימים.
בשנת 1591 שהה בציריך והרצה על המונחים של תורת אריסטו. באביב של שנת 1591 חזר לפרנקפורט, כדי להמשיך את הטיפול בפרסום כתביו.
חזרה לאיטליה והמשפט: שנים 1591–1593
בשנת 1591 קיבל הזמנה מאת ג'ובני מוֹצֶ'ניגוֹ, מאצילי וונציה, שביקש לפתח את זכרונו. במקביל, ברונו שמע על משרת הוראה פנויה כמרצה למתמטיקה באוניברסיטת פדובה. לאחר מותו של האפיפיור השמרן סיקסטוס החמישי, חשב ברונו כי האינקויזיציה איבדה מכוחה, וכי שובו לאיטליה יהיה בטוח. היה בכך משום שיקול מוטעה, כי בשנים אלה התפשטה הרפורמציה באירופה. הכנסייה הקתולית החלה במהלכים למיגור הרפורמציה וחיזוק כוחה שלה. הצעד הראשון היה נידויו של לותר מהכנסייה הקתולית, בשנת 1521,ובמקביל גם תוגברה הצנזורה על התכנים אליהם נחשפה האוכלוסייה, כולל אנשי דת ומדע. היה בזה שינוי לרעה לעומת המחצית הראשונה של המאה ה-16, אשר הצטיינה בחופש חשיבה.
עם חזרתו לאיטליה, ברונו לימד זמן מה בפדובה, אולם כעבור כשנה נמסרה משרתו לגלילאו והוא עבר לוונציה, שם התחיל ללמד את מוצ'יניגו. לאחר זמן מה זה האחרון הפנה לאינקוויזיציה מכתב בו האשים את ברונו בכפירה. כאשר רצה ברונו לעזוב את ונציה, פעל מוצ'ניגו להסגרתו. הוא נעצר ב-22 במאי 1592. להיסטוריונים עדיין לא ברור האם מה שקרה בוונציה הייתה מלכודת מתוכננת מראש או שהמעשה נבע מאכזבתו של האציל על שלימודיו עסקו במערכת קיצורים במקום בשיטות מאגיה, כפי שקיווה. תחילת משפטו התנהלה בוונציה, ושם הוא כמעט שכנע את השופטים בחפותו, בטענה שהוא עוסק במדע ולא בפן התאולוגי, אך בשנת 1593, על פי דרישת האפיפיור, נשלח להשפט ברומא.
מאסר וגזר הדין: 1593-1600
ברומא ברונו נכלא ועונה במשך שש שנים לפני שנשפט. הוא ניסה לקבל מחילה מהאפיפיור קלמנס השמיני בתמורה להכחשה חלקית של טענותיו. במשפטו תבע האינקוויזיטור, הקרדינל רוברטו בלרמינו, הכחשה מלאה, לה סירב ברונו. יש לשער שהדרישות כלפיו היו נוקשות יותר, בהיותו נזיר דומיניקני בעברו. היסטוריונים משערים שאף דרשו ממנו לחזור למעמד של נזיר. ברונו סירב לדרישות, הוכרז כופר. עם הקראת גזר דינו אמר ברונו: "אולי חששכם בהטלת גזר דין זה גדול מחששי מגזר הדין המוטל עלי. הוא הועלה על המוקד ב-17 בפברואר 1600 בקמפו די פיורי שברומא. לפני ביצוע גזר הדין שמו מחסום לפיו, כדי למנוע ממנו אפשרות להשפיע על הקהל.
שאלות פתוחות
ההיסטוריונים ניסו לברר מה היו סעיפי האישום נגד ברונו. עובדה ידועה היא שכל מהלכי משפטי האינקוויזיציה תועדו בקפדנות, אך במשך 250 שנה הוואתיקן לא איפשר חיפוש אחר המסמכים הרלוונטיים ולא היה זכר למסמכי המשפט עצמו. היו תקופות בהן הוותיקן אף הכחיש את הוצאתו להורג של ג'ורדנו ברונו. רק ב 1969 הסתבר שבשנת 1810, כהכנה לחטיפת האפיפיור, צבא צרפת העביר כמות עצומה של מסמכים מארכיון הוותיקן לצרפת. שליח מטעמו של פיוס השביעי, אשר נשלח להחזיר את המסמכים, החליט שמהלכי משפטי האינקוויזיציה הם חסרי חשיבות, גזר לפיסות קטנות מסמכים אלה ומכר הכל כחומר גלם לבית חרושת לנייר. בשנת 1940 נמצא המסמך המסכם את המשפט ואת ההחלטה על היותו של ברונו כופר. גם במסמך זה אין פרוט של המעשים והדעות עליהם התבססו המאשימים.
לנושא יש חשיבות משום ההבדל בין אישום על בסיס תורתו הקוסמולוגית לבין אישום על בסיס פגיעה בדוגמות דתיות. מתוך עיון באירועים היסטוריים, כנראה שהאישומים לא היו על כתביו המדעיים. זאת מאחר שתורת קופרניקוס לא ניסתה לנתץ את בסיסי האמונה הקתולית. הוכחה לכך ניתן למצוא בהזמנתו של קופרניקוס, אשר היה אסטרונום בעל שם, להשתתף בוועדת יועצים לשיפור לוח השנה. תורתו של קופרניקוס התפרסמה ב 1543, ללא תגובה מצד הכנסייה, אשר גינתה את התיאוריה רק ב 1616. למעשה, מעבר לתיאוריה הקוסמולוגית שלו, ברונו נקט במספר אמירות שפגעו בקתוליים מהשורה, ולא היה כל קשר בין אמירות אלו לבין מדע. הוא שלל את שלושת הדוגמות העיקריות של הנצרות: היותו של ישו אל, טרנסובסטנציאציה והבתולים הנצחיים של מרים, אם ישו. התייחסות זו היה די בה כדי להכריז על ברונו ככופר, גם ללא כל התייחסות לדעותיו בענייני מדע. בהיעדר מסמכים, אין אנו יודעים גם היום מה היו סעיפי האישום. חוקרים שונים בני ימינו טוענים שלפסק הדין נגד ברונו לא היה כל קשר לתמיכתו בתורת קופרניקוס.
ג'ורדנו ברונו כמרטיר
בשנים 40–50 של המאה ה-19, פעלה תנועה לאיחוד המדינות והנסיכויות בחצי האי האפניני לממלכה איטלקית מאוחדת. מובילי התנועה חיפשו דמות וערכים אשר יוכלו לשמש כגורם מאחד והם בחרו בדמותו של ג'ורדנו ברונו, בשל גורלו הטראגי. . בעקבותיהם, גם אחרים אימצו את ברונו כמרטיר. אחד מהם היה קמיל פלמריון, אסטרונום צרפתי וסופר. לקראת סוף המאה ה-19 טען פלמריון בכתביו שברונו הועלה על המוקד בשל הצהרתו ששמשות רחוקות הן מרכזים של מערכות נוספות של כוכבי לכת, כדוגמת מערכת השמש. גטה ראה בברונו אידיאליסט, גיבור אנטי דתי וסמל למורד אמיץ.
בשנת 2014 ניל דה גראס טייסון הפיק גרסה מחודשת ומעודכנת של הסדרה "קוסמוס", אשר נוצרה בשנת 1980 והוגשה ע"י קרל סייגן, אסטרונום נודע ויועץ לנאס"א. טייסון בחר בברונו כדמות ראשית ובסדרה הוא מתואר כאדם בודד ומרושש, המגורש ממדינות שונות בגלל אמונתו ביקום אינסופי. בסדרה, גזר הדין מעמיד אותו כמרטיר על מזבח האסטרונומיה המודרנית. תיאור זה חוטא לאמת בהבטים רבים. ברונו לא היה הראשון שהעלה את רעיון היקום האין סופי. מאה שנים לפניו עשה זאת פילוסוף גרמני בשם ניקולאוס קוזאנוס. ניקולאוס העלה את תורתו בתוך מסגרת האמונה הקתולית ולא עונה לו כל רע. ברונו הוסיף לתיאוריה הקיימת את החידוש בדבר עולמות מיושבים, כי הוא התעניין יותר בהבטים התאולוגיים של התיאוריה הקופרניקית. על רקע גישה זו נכנס לעימות קשה עם הכנסייה. החלק האסטרונומי של כתביו הוא מבולבל וחובבני. הוא התעניין בתחומים רבים, אבל לא הגיע להעמקה באף אחד מהם. גם התאורים האחרים של ברונו בסדרה אינם נאמנים לאמת. הוא לא היה אדם גלמוד. בכל אשר פנה רכש לעצמו פטרונים רבי השפעה, אך בכל פעם הקשר הסתיים בנימה של כעס. זאת בשל אופיו הקשה של ברונו, אשר היה יהיר, עיקש, סרקסטי, פולמוסי וחסר סובלנות לדעות של האחר.
התאוריה הקוסמולוגית של ברונו
שני הפילוסופ ים של יוון העתיקה, אפלטון ואריסטו, טענו שכדור הארץ נמצא במרכז היקום וסביבו נעים שאר הגופים השמימיים. גם תלמי החזיק במודל הגיאוצנטרי, והכנסייה אימצה מודל זה, אשר החזיק מעמד כ 1500 שנה. בשנת 1514 פרסם קופרניקוס, בעילום שם, חוברת קטנה עם עיקרי התיאוריה ההליוצנטרית והאקסיומות עליהן הוא התבסס. למרות עילום השם, כולם ידעו מי המחבר. רק בשנת 1543, ממש בסמוך למותו של קופרניקוס, התפרסם החיבור עם עבודת חייו בדבר המודל ההליוצנטרי, לפיו השמש היא במרכז וסביבה נעים כוכבי הלכת. החיבור נקרא De revolutionibus orbium coelestium. בזמנו, אסטרונומים מעטים קיבלו את התאוריה של קופרניקוס. ברונו עצמו לא היה אסטרונום במקצועו, אולם היה מהראשונים לאמץ את רעיונותיו של קופרניקוס ולדחות את תפיסת העולם הרואה את כדור הארץ כמרכז היקום. ברונו קידם את הטענה כי כדור הארץ אינו מרכז היקום, אך הוא גם הוסיף כמה מסקנות מהפכניות. הוא החליף את המודל ההליוצנטרי של קופרניקוס במודל שבו מרכז היקום הוא בכל מקום וליקום עצמו אין גבול, בעקבות קריאה בכתביו של לוקרציוס. לפי פרופ' סטיבן גרינבלט מאוניברסיטת הרווארד, ברונו הושפע מהיצירה על טבע היקום של לוקרציוס, שמציגה למעשה את התפיסה האפיקוראית של יקום נטול בריאה ותכנון אלוהי.
De l'infinito universo et Mondi "על היקום האין סופי והעולמות". בספר זה הוא טען שהיקום מכיל עולמות רבים ובכולם יש יצורים תבוניים. הוא גם לעג לדת והציג את מעשי הניסים המתוארים בכתבי הקודש כטריקים תיאטרליים. כצפוי, הספר הוכנס ל"אינדקס הספרים האסורים", משמע שאסור היה ללמד את תכניו ואסור היה להפיץ אותו. לכן הספר לא הודפס אלא הוכנו העתקים בכתב יד. אחד העותקים מצוי בספריה הלאומית, בירושלים.
מלבד רעיונות אלו, היו צדדים נוספים בתאוריה של ברונו שקוממו את הכנסייה. ביקום היציב והקבוע שתיאר ברונו לא היה מקום למושגים הנוצריים של בריאת העולם ואחרית הימים. לאלוהים לא היה קשר לחלק אחד של היקום יותר מאשר למשנהו. לפי ברונו, אלוהים היה נוכח בכדור הארץ כמו בשמים, כלומר אלוהים היה קרוב ולא ישות שמימית מרוחקת.
הכרה לאחר המוות
כל עבודותיו של ברונו לוקטו ופורסמו ב-1603.
בשנת 1899 הוקמה אנדרטה בקמפו די פיורי ברומא, מקום הוצאתו להורג של ברונו, לזכרו.
מכתש ירחי בקוטר 20 ק"מ נקרא על שם ברונו. המכתש נמצא בקואורדינטות ירח ° 103 מזרח, ° 36 צפון. מכתש זה נוצר, ככל הנראה, בעת התנגשות מטאוריט בפני הירח. ההתנגשות נצפתה בשנת 1178 על ידי נזיר אנגלי.
400 שנים לאחר עלותו על המוקד, במהלך כהונתו של האפיפיור יוחנן פאולוס השני הכנסייה הכירה רשמית בטעות שבהוצאתו להורג והביעה על כך "צער עמוק".
בשירו "קמפו די פיורי", צ'סלב מילוש, משורר פולני וחתן פרס נובל לספרות, מזכיר את העלאתו של ג'ורדנו ברונו למוקד בהקשר של יחס ההמון למעשה נבלה. במקרה של מילוש הכוונה ליחס הפולני לעצם קיומו של גטו ורשה.
פסלו של ג'ורדנו ברונו
כמעט 300 שנה אחרי מותו של ברונו, ב 9 ביוני 1889, נחנכה האנדרטה לזכרו בקמפו די פיורי, מקום שם הוא עלה על המוקד. פסל הברונזה הוא עבודתו של הפסל הרומאי. במקור, התוכנית היתה שפניו של הפסל יפנו אל השמש, אך בסופו של דבר הוחלט להעמיד את הפסל עם פניו אל הותיקן, הנמצא בצד הצפון. כתוצאה מהחלטה זו, פני הפסל של ברונו נמצאים תמיד בצל. על האנדרטה, מתחת לקומת הפסל, מוצבים שמונה מדליונים של אישים והם: , תומאזו קמפנלה, פייטרו ראמו, ג'וליו צ'סרה (לוצ'יליו)  ואניני, מרטין לותר,   , מיכאל סרווטוס, ג'ון וויקליף ויאן הוס. שבעה מהם נרדפו ע"י הכנסיה הקתולית ורק מיכאל סרווטוס יוצא דופן. הוא הועלה על המוקד בג'נבה, ע"י קלוויניסטים. מתחת לקומת המדליונים ארבעה לוחות תבליט: אחד מהווה הקדשה לג'ורדנו ברונו, השני מתאר את ברונו מרצה בפני תלמידיו, השלישי מביא תאור של משפט האינקוויזיציה נגד ברונו והרביעי מתאר את ברונו על המוקד.
סטרטיגרפיה
סטרָטיגרפיה (stratum בלטינית – שכבה אופקית, graphia ביוונית – לרשום) היא ענף בגאולוגיה העוסק בתיאור סדר שכבות סלע ותיארוכן לפי לוח הזמנים הגאולוגי. סלעי משקע ימיים כאבן גיר מצטיינים בשכבתיות, אך גם סלעים יבשתיים כמו כורכר מורבדים בשכבות ואפילו סלעי בזלת שנקרשו מלבה מצטברים בשכבות. כאשר נלמד סדר השכבות במקום מסוים מוגדר החתך הסטרטיגרפי שלו. תצפיות בשכבות הסלעים משמשות בסיס לחקירת תולדות כדור הארץ, והעקרונות המונחים ביסוד הסטרטיגרפיה ושיטות הבדיקה שגובשו בענף מדעי זה מיושמות בעיקר בחיפושי נפט.
סוגי השכבות
סטרטיגרפיה עוסקת לרוב בניתוח סלעי משקע, שכן השכבות הגאולוגיות נוצרות, בדרך-כלל, בדרך של שקיעת חומר דטריטי בתוך ימות מתוקות ומלוחות או על קרקעית ים. הסטרטיגרפיה חוקרת גם סלעים געשיים הנוצרים מקרישת לבה הנפלטת מהרי געש בעת התפרצות געשית. כך נוהגים להבחין בין שכבות הבזלת שנקרשו, המצטברות בשכבות זו על-גבי זו. השכבתיות מעידה על מספר ההתפרצויות שאירעו במקום, ולפי מרכיבי השכבה – גם על סוג החומרים שנפלטו מהר הגעש. גם סלעים מותמרים, הנוצרים מסלעי משקע ומסלעי יסוד בתנאי לחץ וטמפרטורה גבוהים, ניתנים לבחינה לאור הבדיקה השכבתית.
ענפי המשנה
קיים מתאם בין התקופות השונות בלוח הזמנים הגאולוגי לבין חלוקת המסלע ליחידות זמן:
לאור המאובנים שנמצאו בשכבות ניתן להבחין בין סלעי משקע שנוצרו בסביבת ימית – שבדרך-כלל מצטיינים בשכבתיות, וכן בסלעים יבשתיים שבהם ניכרים רבדים בשכבות השונות. כאשר סלעי משקע מתגלים ביבשה, כמו ברכס הרים, מניחים שהסלעים נוצרו כאשר היבשה הייתה מכוסה מים.
במקביל לקביעת גיל השכבות באמצעות סטרטיגרפיה נעשה גם שימוש במדידת מגנטיות לאיתור סלעים פלאומגנטיים – סלעים ששימרו את השדה המגנטי של כדור הארץ במינרלים שיצרו אותם, וכן מחקר פלאוקלימטי – החוקר שינויי אקלים שחלו באזור בזמן נתון.
בשנת 1961 נקבעו תקנים בינלאומיים למיונים לפי שתי השיטות על ידי האיגוד הבינלאומי למדעי הגאולוגיה (IUGS – the International Union of Geological Sciences).
שימושים
שימוש חשוב בסטרטיגרפיה הוא איתור שכבות רוויות נוזלים או גזים, כמו מים, נפט, גז טבעי או מינרלים. כאשר מתבצע קידוח לבאר מים, למציאת מקור נפט או לאיתור מרבץ מינרלים, מתקבל חתך של השכבות במקום הקידוח. לאחר ביצוע קידוחים נוספים בסביבה אפשר להעריך את מבנה השכבות הגאולוגי באותו אזור.
בדרך-כלל, נפט או גז מתגלים בסלעי משקע, כאשר הנוזל או הגז נתפס ב"מלכודת", בתחומה אין הוא יכול לצאת ובתוכה נוצר לחץ המאפשר למשאב לצאת אל פני הקרקע ללא השקעת אנרגיה באמצעות התקנת מתקן שאיבה. על-סמך חתכים שנעשו בעבר בסביבה, אפשר לקבוע היכן כדאי לבצע את הקידוחים הנוספים. את אלה ינסו לבצע בכיוונים נבחרים ועד לעומקים מוגדרים מראש לאור תוצאות קידוחי העבר. כך ניתן לאתר בסבירות רבה יותר – מים, נפט, גז או מינרל – במעמקי האדמה.
תולדות מדע הסטרטיגרפיה
את הבסיס התאורטי של הסטרטיגרפיה הניח ניקולאוס סטנו, שהציג את עקרון הסופרפוזיציה – לפיו שכבת סלע המונחת על-גבי שכבה אחרת היא צעירה ממנה.
ניתן להרחיב את העיקרון ולהחילו גם על תופעות גאולוגיות נוספות. לדוגמה, אם שבר חוצה שכבות של סלעי משקע, הרי הוא צעיר מהן. בשנת 1669 נקבע כי שרידי המאובנים שנשארו בשכבות השונות יהיו המנחים לגבי טיבה של השכבה.
ויליאם סמית, המכונה "אבי הגאולוגיה האנגלית", היה הראשון שניסה ליישם את עקרון הסופרפוזיציה בקנה-מידה רחב בסוף המאה ה-18. הוא הכין את המפה הגאולוגית הראשונה של אנגליה, ובה הצביע על התכונות המובהקות הקיימות בשכבות הסלע ועל החשיבות של המאובנים בייחוס מתאם בין הזמנים בהם נוצרו השכבות.
חפרפרת אירופית
חפרפרת אירופית (שם מדעי: Talpa europaea), הידועה גם בשמות חפרפרת מצויה וחפרפרת צפונית, היא מין בסוג חפרפרת ממשפחת החפרפרתיים בסדרת אוכלי החרקים הנפוצה בעיקר במרכז אירופה אך גם במערב אירופה ומזרח אירופה. היא תוארה בידי החוקר קארולוס ליניאוס ב-1758.
גופה בצורת גליל ואורכו כ-12 ס"מ. הנקבות לרוב קטנות יותר מהזכרים. עיניה קטנות ומוחבאות מאחורי פרוותה. אוזניה קטנות ובולטות במקצת מעורה. פרוותה לרוב בצבע אפור כהה.
שגיאה 404
התרחשות שגיאה
שגיאה 404 מוגדרת במסגרת פרוטוקול HTTP, ומתייחסת לכתובת (URL) שמפנה לדף שלא קיים, תחת שם מתחם קיים. במקרה של אי מציאת כתובת, מספק הדפדפן, כאמצעי ברירת המחדל, את דף השגיאה. לכן, כל דפדפן מציג דף שגיאה הייחודי לו.
כמות רבה של שגיאות 404, עלולה להביא לפגיעה בדירוג אתר האינטרנט. ישנם כלים המאפשרים למצוא דפי 404 על מנת לתקן אותם.
המתחזה
המתחזה (בספרדית: La Usurpadora; באנגלית: The Usurper) היא טלנובלה מקסיקנית בת 102 פרקים שהופקה בשנת 1998 על ידי חברת טלוויסה. עלילתה בנויה על פי ספרה של אינס רודנה. לסדרה יצא גם סרט המשך הנקרא: "יותר מהמתחזה".
עלילה
פאולינה מרטינס היא בחורה ענייה, חרוצה, וטובת לב שעובדת בשירותים של מועדון לילה בקנקון כדי לפרנס את פאוּלה, אמה החולה. באחד מהימים היא פוגשת את פאולה ברצ'ו, הדומה לה כשתי טיפות מים. פאולה היא אישה עשירה, בוגדנית ורעת לב שהתחתנה עם בעלה, קרלוס דניאל, רק כדי לחיות חיים טובים. השתיים לא יודעות על קשר הדם ביניהן; אמן מסרה את פאוֹלה לזוג עשירים, משום שהייתה ענייה ולא יכלה לטפל לבד בשתי התינוקות. פאולה מציעה לפאולינה דבר נוראי: לתפוס את מקומה במשך שנה באחוזת ברצ'ו במקסיקו סיטי. כדי להכריח את פאולינה להסכים להצעתה, פאולה מכניסה את הצמיד שלה לתוך התיק של פאולינה ומאשימה אותה בגנבה. ובכך היא מציבה לפאולינה אולטימטום: או להסכים להתחזות לה בבית של בעלה במשך שנה, או להיכנס לכלא על הפשע הזה שהיא לא ביצעה. פאולינה מסכימה בלית ברירה. החל מהרגע שפאולינה נכנסת לאחוזת בראצ'ו, היא כובשת את ילדיו של קרלוס דניאל עם המון אהבה וחיבה. וגם עוזרת לסבתו של קרלוס דניאל להיגמל מהאלכוהול. קרלוס דניאל מרגיש אהבה לאישה שהוא חושב אותה שהיא אשתו, ופאולינה לא מצליחה להימנע מלהתאהב בגבר שאותו היא מרמה. אך לצערם, בדיוק כאשר אהבתם מתחילה לפרוח, פאולה האמיתית חוזרת בהפתעה, ונחושה בדעתה להשיב לה את מקומה בבית משפחת ברצ'ו.
יותר מהמתחזה
בעקבות ההצלחה שלה זכתה הסדרה, יצא לסדרה סרט המשך אשר נקרא "יותר מהמתחזה" (Más Alla De La Usurpadora ), אשר מתרחש שנה לאחר מאירועי הסדרה.
עלילה
כאשר פאולינה משתפת את סבתא פאידד בסודה, היא מתעקשת שעל המשפחה לדעת גם כן על מחלתה. כאשר קרלוס דניאל מגלה על מחלתה של פאולינה, הוא מנחם את פאולינה ומחליט לנצל את הזמן שנותר לה, בשביל להפוך אותו לאחד מהימים היפים שיהיו לשניהם ביחד. בינתיים, פאולינה וקרלוס דניאל חוגגים את יום השנה לנישואיהם. ראקל, אשר לא מוכנה לחכות עד שפאולינה תמות, מכניסה לתוך כוס היין של פאולינה רעל.
פאולינה שותה את היין ומיד מתעלפת, אך ראקל גם כן מתעלפת. שתי הנשים מובלות לבית החולים, שם מתברר שפאולינה לא חולה אלא בהיריון. בינתיים, ראקל מגלה שהיא זו שתתה מהיין המורעל. ראקל במהרה מתנצלת בפני כולם ולבסוף, מבריאה לחלוטין. בבית משפחת ברצ'ו, פאולינה וקרלוס דניאל מבשרים לכולם את הבשורה המשמחת: פאולינה שוב בהיריון.
סוף.
עקביות (לוגיקה)
במתמטיקה ובלוגיקה, עקביות (או קונסיסטנטיות, קוהרנטיות) של מערכת מסוימת פירושה שמערכת זו היא נטולת סתירות. בלוגיקה מתמטית, תורה עקבית היא כזו שלא נובעת ממנה טענה והיפוכה. בתורות לא עקביות אפשר להוכיח כל טענה (משום שמהנחות שקריות נובעת כל מסקנה שהיא), ולכן נחשבת עקביות למעלה הכרחית בכל תורה ראויה.
כדי להוכיח שמערכת היא עקבית, מספיק למצוא מודל שמקיים את כל האקסיומות של המערכת. מודל עבור תורה A הנבנה במסגרת של תורה B מוכיח עקביות יחסית - אם B עקבית, אז גם A כזו. מודלים כאלו ידועים עבור גאומטריות שונות (למשל, שתי הגרסאות הלא אוקלידיות של גאומטרית המישור הן עקביות ביחס לגאומטרית המישור האוקלידית), וגם עבור מערכות אקסיומטיות שונות לתורת הקבוצות.
לכל מערכת אקסיומות עקבית יש מודל (משפט השלמות של גדל, 1930). ישנן תורות שבמסגרתן לא ניתן להראות עקביות. דוגמה לכך היא תורת המספרים. כדי להוכיח עקביות של מערכות כאלה יש להפעיל כלים מתמטיים סבוכים יותר ולהסתמך על תורות אחרות. משפט האי שלמות השני של גדל קובע שלא ניתן להוכיח את העקביות של תורה אריתמטית אפקטיבית (שהיא עקבית), במסגרת התורה עצמה.
מייקל ג'קסון
מייקל ג'וזף ג'קסון (באנגלית: Michael Joseph Jackson; 29 באוגוסט 1958 – 25 ביוני 2009) היה זמר, מוזיקאי, רקדן, כוריאוגרף, מפיק מוזיקלי, שחקן, מלחין ופזמונאי אמריקאי. ג'קסון, שנודע בכינויו "מלך הפופ", נחשב לאחד הזמרים המצליחים והמשפיעים ביותר בכל הזמנים.
הקריירה המוזיקלית שלו החלה בשנת 1963 כאשר הצטרף לאחיו בתור החבר הצעיר ביותר בהרכב המוזיקלי המשפחתי "חמישיית הג'קסונים". בהמשך עזב את הלהקה ופתח בקריירת סולו. אלבומו Thriller משנת 1982 נמכר מעל 110 מיליון עותקים ונשאר עד היום האלבום הנמכר ביותר בכל הזמנים, לצד ארבעה אלבומים נוספים של ג'קסון. הווידאוקליפים לשיריו "Beat It", "Billie Jean" ו-"Thriller" נחשבו לפורצי דרך והשפיעו רבות על תעשיית המוזיקה בהמשך. באותה העת, שילב ג'קסון בהפקותיו מספר טכניקות ריקוד מורכבות, אשר הידועה ביותר מביניהן היא "הליכת הירח". הסגנון המוזיקלי, הסגנון הווקאלי והכוריאוגרפיה הייחודית של ג'קסון זכו לפופולריות עצומה, אשר חצתה פערי דורות, גזעים ותרבויות. הקריירה המוזיקלית של ג'קסון היוותה השראה למיליוני אנשים ברחבי העולם ואמנים רבים בתחום המוזיקה והריקוד הושפעו ממנו.
הישגים נוספים לג'קסון כוללים בין היתר שבירת מספר שיאים עולמיים שנכנסו לספר השיאים של גינס: "האמן שזכה ביותר פרסים מכל אמן אחר" (15 פרסי גראמי, 26 פרסי המוזיקה האמריקאית, 17 סינגלים אשר הגיעו למקום ראשון במצעד הפזמונים האמריקאי, ארבעה מתוכם של חמישיית הג'קסונים), ו"זמר הפופ אשר תרם הכי הרבה עבור צדקה". סך מכירות אלבומיו, המוערך בכ-780 מיליון עותקים ברחבי העולם, הפך אותו לאמן המצליח ביותר מבחינה מסחרית בהיסטוריה של המוזיקה.
לאורך השנים צהובונים ברחבי העולם עסקו באינטנסיביות בחייו הפרטיים של ג'קסון, בשינויים הקיצוניים במראהו החיצוני (מבנה אפו, צבע עורו, ועוד), במערכות היחסים שניהל, וכן בהאשמות כי ביצע סדרה ארוכה של מעשים מגונים בילדים.
ג'קסון נפטר ב-25 ביוני 2009 מדום לב בשל מנת יתר של הסם פרופופול, סם הרדמה המשמש בניתוחים. מותו אירע במהלך ההכנות לסבב הופעותיו האחרון, "This Is It". רופאו האישי של ג'קסון, קונראד מארי, הורשע בהריגתו ברשלנות, ונידון לארבע שנות מאסר, מתוכן ריצה שנתיים בפועל.
ב-2008 דורג ג'קסון במקום ה-25 ברשימת 100 הזמרים הגדולים בכל הזמנים של המגזין "רולינג סטון".
ביוגרפיה
ג'קסון נולד בשם מייקל ג'וזף ג'קסון ב-29 באוגוסט 1958 בעיר גארי שבאינדיאנה, ארצות הברית (גארי היא פרבר תעשייתי הנמצא באזור המטרופולין של שיקגו). מייקל הוא בנם השמיני מבין עשרת ילדיהם של ג'וזף (שעל שמו נקרא מייקל בשמו האמצעי) וקתרין ג'קסון. משפחת ג'קסון השתייכה באותה העת למעמד הבינוני-נמוך, האם קתרין, השתייכה לזרם עדי יהוה וגידלה את ילדיה על פיה. האב, ג'וזף, היה פועל בבית חרושת לפלדה, והופיע לעיתים עם להקת הרית'ם אנד בלוז "The Falcons". ג'ו גידל את ילדיו באופן קשוח ושתלטני ונהג להתעלל בעיקר במייקל פיזית ונפשית באמצעות מכות וכינויי גנאי. אף על פי כן, ג'קסון ציין כי דווקא החינוך הנוקשה שאביו נתן לו היה גורם משמעותי להצלחתו.
תחילת דרכו בחמישיית הג'קסונים
בשנת 1962 החלו ג'קי, טיטו וג'רמיין ג'קסון להופיע באזור העיר גארי עם שניים משכניהם בהרכב "The Jackson Brothers". ב-1963 הצטרפו ללהקה שני האחים הקטנים, מרלון ומייקל, לאחר שכבר אז הפגינו יכולות שירה וריקוד. באמצע שנת 1967 מייקל החליף את ג'רמיין כזמר הראשי של הלהקה. באותה תקופה אימצו חברי הלהקה את השם "The Jackson Five" (בעברית: חמישיית הג'קסונים) כשם להקתם. בהמשך הופיעו באופן אינטנסיבי באינדיאנה ולאחר שזכו בתחרות כישרונות צעירים חשובה ב-1966 (בה ביצעו גרסת כיסוי ללהיט של הטמפטיישנס, "My Girl", בביצוע מייקל), החלו לקיים הופעות באופן מקצועי בשיקגו, אילינוי.
בהמשך הלהקה הצליחה להשיג חוזה הקלטות בחברת התקליטים המקומית "Steeltown" ובעקבות כך החלו לעבוד על אלבום הבכורה שלהם. הסינגל הראשון שהוציאו נקרא "Let Me Carry Your Schoolbooks" והוא הפך במהרה ללהיט מקומי. שנה אחר כך הוציאו את הסינגל "We Don't Have to Be Over 21) To Fall in Love)". בשנת 1968 הוחתמה הלהקה עם חברת התקליטים "מוטאון". הלהקה זכתה לפריצה הגדולה כאשר ארבעה סינגלים שלהם הגיעו למקום הראשון במצעד ה-Billboard Hot 100 האמריקני ("I Want You Back", "ABC", "The Love You Save" ו-"I'll Be There").
חמישיית ג'קסון נשארו עם מוטאון עד שנת 1976, וכשרצו יותר חופש מוזיקלי עברו ל"אפיק" (Epic), אך כיוון ששם הלהקה היה שייך למוטאון הם החליפו את שמם ל"הג'קסונים" (The Jacksons), כפי שהיו ידועים בשנים המוקדמות יותר. הם המשיכו להופיע ברחבי העולם, הוציאו לשווקים שישה אלבומים נוספים בין השנים 1984-1976, במהלכם היה מייקל כותב השירים הראשי של הלהקה וכתב להיטים כמו "(Shake Your Body (Down to the Ground" "This Place Hotel" ו-"Can You Feel It".
קריירת הסולו המקבילה לחמישיית הג'קסונים
בשנת 1978 ג'קסון כיכב בתפקיד הדחליל לצידה של דיאנה רוס בסרט הקולנוע המוזיקלי "הקוסם", גרסה אפרו-אמריקאית לספר הקוסם מארץ עוץ בו צוות השחקנים כולו היה אפרו אמריקנים. במהלך הפקת הסרט, נוצר לראשונה חיבור בין ג'קסון למפיק המוזיקלי קווינסי ג'ונס, אשר הלחין את פסקול הסרט. ג'קסון ביקש מג'ונס להפיק לו אלבום סולו. בעקבות כך ג'ונס הפיק לג'קסון את אלבום הסולו הראשון של ג'קסון "Off the Wall". כותבי השירים של האלבום כללו בין היתר את ג'קסון עצמו, סטיבי וונדר ופול מקרטני. האלבום יצא לשווקים בשנת 1979 וזכה להצלחה עצומה כאשר בסופו של דבר הוא מכר מעל ל-20 מיליון עותקים ברחבי העולם והפך את ג'ונס למפיק-על בתעשיית המוזיקה. למרות ההצלחה המסחרית העצומה של האלבום, ג'קסון סבר כי האלבום היה צריך לזכות להצלחה רבה יותר ובשל כך היה נחוש בדעתו לגרום לכך שאלבומו הבא יתעלה על ההצלחה של "Off the Wall".
האלבום "Thriller" ושנות השמונים
במהלך 1982 פרש ג'קסון באופן סופי מחמישיית הג'קסונים. שיתוף הפעולה הבא בין ג'ונס וג'קסון הניב את אלבום הסולו השישי של ג'קסון "Thriller", אשר יצא לשווקים באותה שנה. האלבום אשר מכר למעלה מ-110 מיליון עותקים היה לאלבום הנמכר ביותר בכל הזמנים. האלבום זיכה את ג'קסון בשמונה פרסי גראמי (שיא עולמי) והניב להיטים כגון "Thriller", "The Girl Is Mine", "Billie Jean" ו-"Beat It".
ב-25 במרץ 1983, ג'קסון הופיע בשידור חי בספיישל טלוויזיוני לרגל 25 שנה לחברת מוטאון בו גם הופיע יחד עם חמישיית הג'קסונים וגם ביצע לבדו את השיר "בילי ג'ין". בהופעה זו ביצע ג'קסון לראשונה את ריקוד הליכת הירח. בשידור צפו כ-47 מיליון צופים.
ב-14 במאי 1984, ג'קסון הוזמן לבית הלבן כדי לקבל פרס מידי הנשיא רונלד רייגן, על תרומותיו הרבות לארגונים המטפלים באנשים בעלי התמכרות לאלכוהול וסמים.
בהמשך השנה ג'קסון שיחק בסרט מדע בדיוני תלת־ממדי בן 12 דקות בשם "קפטן איו", אותו ביים פרנסיס פורד קופולה והפיק ג'ורג' לוקאס. הסרט הוקרן בגני השעשועים של וולט דיסני ברחבי העולם במהלך שנות השמונים והתשעים וזכה לפופולריות רבה.
שיתוף הפעולה הבא בין קווינסי ג'ונס וג'קסון הניב את אלבום הסולו השביעי של ג'קסון, "Bad", אשר יצא לשווקים בשנת 1987 וזכה להצלחה מסחרית ניכרת. נכון ל-2008, האלבום מכר מעל ל-32 מיליון עותקים ברחבי העולם, האלבום דורג כעשירי בעולם במכירות. לאחר מכן נפרדו דרכיהם של ג'ונס וג'קסון. סבב ההופעות העולמי של Bad החל ב-12 בספטמבר באותה שנה והסתיים ב-14 בינואר 1989. ג'קסון שבר שיא גינס לאחר שכ-504,000 איש נכחו בשבעה מופעים באצטדיון ומבלי. הוא ביצע בסך הכל 123 מופעים בפני קהל של 4.4 מיליון אנשים וזכה בשיא גינס נוסף כאשר סבב ההופעות גרף 125 מיליון דולרים. במהלך הסבב הוא הזמין ילדים מעוטי יכולת לצפות במופעים בחינם, נתן תרומות לבתי חולים, בתי יתומים וארגוני צדקה אחרים.
בשנת 1988, ג'קסון הוציא לשווקים את הספר האוטוביוגרפי הראשון שלו בשם "Moon Walk" ("הליכת הירח") אשר מכר מעל 200,000 עותקים. בספר, ג'קסון סיפק מידע רב על ילדותו, על התקופה בה היה שותף בחמישיית הג'קסונים ובהתעללות בו מצד אביו והחינוך הנוקשה שלו. ג'קסון ציין בספר גם כי עבר שני ניתוחי אף וניתוח פלסטי נוסף בו יצרו גומה בסנטרו. הוא ייחס את השינויים הרבים במבנה פניו לתהליכי התבגרות, להרזיה, לדיאטה צמחונית קפדנית שעבר, לשינוי סגנון השיער שלו, ולתאורה על הבמות. הספר הגיע למקום הראשון במצעד מכירות הספרים של הניו יורק טיימס.
בשנת 1988, שיחק ג'קסון בסרט הבדיוני "Moonwalker". עלילת הסרט הורכבה מקולאז' של סיפורים קצרים, קטעים מהופעותיו של ג'קסון ווידאו קליפים של ג'קסון.
ההצלחה העצומה לה זכה ג'קסון במהלך שנות השמונים הביאה לכך שזכה באותה העת לכינוי "מלך הפופ" (כינוי שניתן לו על ידי אליזבת טיילור).
שנות התשעים
במרץ 1991, ג'קסון חידש את החוזה שלו עם סוני עבור 100 מיליון דולרים. אלבום האולפן השמיני של ג'קסון "Dangerous" יצא לשווקים במהלך שנה זו. נכון לשנת 2008, האלבום מכר מעל לשבעה מיליון עותקים ברחבי ארצות הברית ומעל ל-32 מיליון עותקים ברחבי העולם. האלבום הניב להיטים כגון "Remember the Time", "Black or White" ו-"Heal the World".
בשנת 1992 הקים ג'קסון את "קרן רפאו את העולם" ("Heal the World Foundation"), ארגון צדקה שתרם מיליוני דולרים. מטרותיה העיקריות של הקרן הן עזרה לילדים נזקקים, תרומה לסביבה ומימון תרופות לילדים רעבים וחולים, הן בארצות המפותחות והן בארצות הלא מפותחות. בנוסף, הקרן פעלה למניעת ניצול והתעללות בילדים וסייעה לאנשים שהיו מכורים לסמים ולאלכוהול. הקרן עבדה בשיתוף עם קרנות ומוסדות אחרים על מנת להשיג את המטרות שלה בעוצמה מלאה. מחוץ לקרן, ג'קסון היה נוהג לבקר בבתי יתומים ובבתי חולים ברחבי העולם, לחלק מתנות ולעזור בנדיבותו לממן ניתוחים של השתלות איברים וטיפולים רפואיים.
אחת ההופעות המפורסמות ביותר שלו הייתה במחצית של משחקי הסופרבול בינואר 1993. בניגוד למקובל בהופעות המחצית של הסופרבול במרבית השנים הקודמות, ג'קסון היה האמן היחיד שהופיע במחצית כולה. ב-24 בפברואר 1993 ג'קסון קיבל את "פרס האגדה החיה" בטקס פרס גראמי ה-35 בלוס אנג'לס.
במהלך פברואר 1993 העניק ג'קסון ראיון באורך 90 דקות לאופרה וינפרי, הראיון הטלוויזיוני השני שלו מאז 1979. במהלך הראיון, ג'קסון סיפר על הדרך שבה אביו התעלל בו במהלך ילדותו, וכמו כן ציין כי הוא חש שהחמיץ חלק גדול משנות הילדות שלו וציין כי הוא אחד האנשים הבודדים בעולם. כמו כן, באותו הראיון ג'קסון הכחיש שמועות בצהובונים לפיהם הוא רכש את עצמותיו של ג'וזף מריק "איש הפיל". שמועות נוספות שהכחיש בראיון זה, היו שמועות על כך שהוא ישן בתא חמצן, או על כך שהוא הלבין את עורו. בהקשר להלבנת עורו, במהלך הראיון ג'קסון חשף את עובדת היותו חולה בויטיליגו. הראיון נצפה על ידי 90 מיליון צופים בארצות הברית בלבד, והפך בכך לשידור הרביעי שאיננו שידור ספורט הנצפה ביותר בהיסטוריה של ארצות הברית. בנוסף, הראיון הגביר באופן ניכר, בזכות אומץ ליבו של ג'קסון לספר על מחלתו, את המודעות למחלת הוויטיליגו, אשר לא הייתה מוכרת במיוחד עד לאותה העת.
בשנת 1995, הוציא ג'קסון לשווקים את האלבום הכפול "HIStory". האלבום הזה הוא האלבום האישי ביותר של ג'קסון שנכתב כמעט כולו אחרי ההאשמות שהוגשו נגדו שנתיים לפני כן. הדיסק הראשון הכיל 15 מהלהיטים הגדולים ביותר של ג'קסון, בעוד שהדיסק השני הכיל 15 שירים חדשים. זהו האלבום הכפול הנמכר ביותר בכל הזמנים, כאשר 20 מיליון עותקים שלו נמכרו ברחבי העולם.
בשנת 1997 הוציא ג'קסון לשווקים את אלבום האוסף המיוחד "Blood on the Dance Floor: HIStory in the Mix", אשר הכיל רמיקסים לסינגלים הנמכרים ביותר מהאלבום "HIStory", בנוסף לחמישה שירים חדשים. המכירות של האלבום בכל העולם נאמדו על 6 מיליון עותקים נכון לשנת 2007, מה שהפך אותו לאלבום הרמיקסים הנמכר ביותר בכל הזמנים.
ביוני 1999 היה ג'קסון מעורב במספר אירועי צדקה. הוא הופיע לצד לוצ'אנו פבארוטי במופע צדקה במודנה שבאיטליה. המופע, אשר נועד לגייס כספים ארגון המלכ"ר "War Child", גייס מיליון דולרים עבור פליטי קוסובו וילדי גואטמלה. מאוחר יותר באותו החודש, ג'קסון ארגן מספר מופעי צדקה בגרמניה ובקוריאה. אמנים נוספים אשר השתתפו במופעים הללו היו סלאש, הסקורפיונז, מריה קארי, אנדראה בוצ'לי ונוספים. הכספים אשר גויסו במהלך האירוע, הועברו לקרן נלסון מנדלה לילדים, לצלב האדום ולארגון אונסק"ו.
העשור הראשון של המאה ה-21
בספטמבר 2001 קיים שני מופעים במדיסון סקוור גארדן לציון 30 שנות קריירה. המופעים, בהשתתפות אומנים רבים שודר לאחר מכן כספיישל ברשת CBS. באוקטובר אותה שנה, ג'קסון הוציא לשווקים את האלבום "Invincible", שהגיע למקומות הראשונים בארצות הברית ובריטניה ונמכר בכ-8 מיליון עותקים. בעקבות פיגועי 11 בספטמבר, ג'קסון עזר לארגן את מופע הצדקה "United We Stand: What More Can I Give" בוושינגטון הבירה, אשר שודר ב-21 באוקטובר באותה שנה וכלל הופעות של עשרות אמנים גדולים, לרבות ג'קסון, אשר ביצע את השיר "What More Can I Give" בסיום המופע. ב-15 בנובמבר 2006 קיבל ג'קסון את פרס ה-"Diamond Award" על מכירת למעלה מ-100 מיליון אלבומים, בטקס "פרסי המוזיקה העולמית" ל-2006.
ב-11 בפברואר 2008, יום השנה ה-25 ליציאת אלבומו של ג'קסון "Thriller", הוציא ג'קסון לשווקים גרסה מחודשת לאלבום שנקראה "Thriller 25". האלבום כלל רצועה שלא פורסמה בעבר בשם "For All Time", בנוסף למספר רמיקסים אותם הפיק יחד עם אמנים פופולריים שונים כגון אייקון, פרגי, ויל.איי.אם וקניה וסט. שני רמיקסים אשר יצאו לשווקים בתור סינגלים. האלבום זכו להצלחה מתונה: "The Girl Is Mine 2008" ו "Want to Be Startin' Somethin' 2008". האלבום הגיע באותה העת למקום הראשון במצעד המכירות בשמונה מדינות באירופה. במשך 12 שבועות האלבום מכר יותר משלושה מיליון עותקים ברחבי העולם.
ב-29 באוגוסט 2008, במסגרת חגיגות יום הולדתו ה-50 של ג'קסון, סוני הוציאה לשווקים סדרת אוספים בשם "King of Pop" המכילה את להיטיו הגדולים של ג'קסון.
בשנת 2009, נודע כי אלבומו "Thriller" עתיד להיות מומחז בברודוויי.
במרץ 2009, הודיע ג'קסון לראשונה במסיבת עיתונאים בלונדון כי במהלך יולי הוא מתכנן לערוך בלונדון 10 הופעות ענק בשם "This Is It" לאחר עשור ללא הופעות. סבב ההופעות, אשר אמור היה להיות סבב ההופעות הגדול ביותר של ג'קסון מאז סבב ההופעות העולמי של אלבומו "HIStory" בשנת 1997, נחשב באותה העת על ידי רבים לאחד מהאירועים המוזיקליים החשובים ביותר של השנה כאשר למעלה ממיליון צופים היו אמורים לצפות במופעים. ג'קסון ציין במקביל, כי הוא מעוניין לפרוש לצמיתות לאחר סבב ההופעות. תוך שעות ספורות נמכרו כל הכרטיסים (זוהי שבירת שיא למכירת הכרטיסים המהירה ביותר), בעקבות כך ג'קסון התחייב לערוך 50 מופעים שונים. בשבועות שקדמו לסבב ההופעות ג'קסון התכונן לסבב ההופעות בלוס אנג'לס יחד עם הכוריאוגרף והבמאי קני אורטגה. סבב ההופעות אמור היה להיערך בין 13 ביולי 2009 ל-6 במרץ 2010, אך לא יצא לפועל עקב מותו של ג'קסון.